armvectores/hy_wikipedia_2023 huggingface dataset:
Օլիմպիա բնակավայր

Օլիմպիա (հուն․՝ Αρχαία Ολυμπία), Հին Հունստանի խոշոր սրբավայրերից մեկը, գտնվում է Պելոպոնեսում, որտեղ առաջացել և դարեր շարունակ անց են կացվել Օլիմպիական խաղերը։
Օլիմպիական խաղերը կազմակերպվել են ամեն չորս տարին մեկ անգամ մ․թ․ա․ 8-րդ դարից մինչև մ․թ․ 4-րդ դարը։


== Պատմություն ==
Ի սկզբանե Օլիմպիան բնակավայր էր հունական Էլիդա շրջանում, որը տեղակայված էր Պելեպոնեսի հյուսիս արևմտյան մասում։ Հնագույն բնակավայրը այս տարածաշրջանում վերագրվում է Նեոլիթի դարաշրջանին։ Սկզբնական սրբավայրը Օլիմպիայում գտնվում էր բլրի ստորոտին, որն ավելի ուշ անվանվել է Կրոնիոն և նվիրվել է հողի աստվածուհի Գեային։
Երբ դորիացիների հետ այստեղ եկան էոլիյցները (մ.թ.ա 12-րդ դար), նրանց հաջողվեց բավականին կարճ ժամանակահատվածում ստեղծել բերքատու դաշտավայր։ Օլիմպիան անցավ Իլիդ պոլիսի տիրապետության տակ մ.թ.ա 7-րդ դարում և էլեյցիները այստեղ սահմանեցին Զևսի պաշտամունք, որի մեջ ընգրկվեցին մնացյալ պաշտամունքները։
Թե ով է Օլիմպիայում հիմնել Օլիմպիական խաղերը պարզ չէ։ Այնուամենայնիվ առասպելներում կան երեք տարբերակներ, որոնց մեջ գերակշռում է հետևյալը. Խաղերը հիմնել է Պելոսը, ով հաղթել է Պիսի արքա՝ Էնոմայի մարտակառքերի մրցույթում։ Ակնհայտ է, որ մրցույթներ Օլիմպիայում անց են կացվել ավելի շուտ՝ մ.թ.ա 8-րդ դարում, բայց առաջին Օլիմպիադայի ավանդական ամսաթիվը մ.թ.ա 776 թվականն է։ 7-6-րդ դարերում տեղի են ունեցել երկարատև բախումներ էլեյցիների և պիսատների միջև Խաղերի անցկացման իրավունքի համար, այս պայքարի ընթացքում հաղթել են էլեյցները։ Նույն դարաշրջանին է վերագրվում Օլիմպիական զինադադարի կնքումը, որի ընթացքում հունական պոլիսների միջև բոլոր հակամարտությունները դադարեցվում էին։
4-5-րդ դարերը դարձան Օլիմպիական խաղերի ծաղկման ժամանակաշրջանը։ 5-րդ դարին է վերագրվում Ֆիդիայի հայտնի Զևսի արձանը, ինչպես նաև մեզ հասած Զևսի տաճարի ֆրիզը։ Այս ժամանակաշրջանից հետո աստիճանաբար մայրամուտ սկսվեց։ Խաղերը աստիճանաբար կորցնում էին կրոնական բնույթը և դառնում էին բացառապես սպորտ։
Հռոմեական միապետ Սուլան (մ.թ.ա 80 թվական), բոլոր մարմնամարզիկներին իր հետ տարավ Հռոմ, որպեսզի նրանք զարդարեն իր հաղթական վերադարձը։
Հռոմեական կայսրության քրիստոնյա կայսր Թեոդոսիոսը արգելել է Օլիմպիական խաղերի կազմակերպումը 394 թվականին, խախտելով ավելի քան հազարամյա ավանդույթը։
Զևսի տաճարը հրդեհվել է 426 թվականին Թեոդոսիոս Երկրորդի հրամանով, իսկ վերջնականապես կործանվել է 522-551-ական թվականների երկրաշարժերի և Ալֆեյի հեղեղումների պատճառով։ Բյուզանդացիները այս տարածքում ապրել են մինչև 9-րդ դարը, ընդ որում 7-8-րդ դարերում տեղանքի հիմնական բնակչությունը եկվոր սլովոնական ցեղերն էին։ Պետք է ասել, որ միջնադարում այն վայրը , որտեղ նախկինում Օլիմպիա գյուղն էր կոչվում էր Սերբիա։ Հնագիտական պեղումները սկսվել են 1870-ական թվականներին, այս բազմամյա աշխատանքը կատարել են գերմանացի հնագետները։
1906 թվականին բացահայտված աստերոիդը անվանել են ի պատիվ Օլիմպիայի։


== Տես նաև ==
Օլիմպիայի հնագիտական թանգարան


== Ծանոթագրություններ ==
Աբել Գաղեցի

Աբել Գաղեցի (XVI դար), հայ գրիչ։
Ծնվել է Երնջակ գավառի Գաղ գյուղում։ Իր գրչագրած ձեռագրերից հայտնի է լատինահայ մի ճաշոց, որը նա գրչագրել է Ֆլորենցիայի Տոսկանա քաղաքում 1571 թվականին։


== Գրականություն ==
Այվազյան, Նախիջևան. պատկերազարդ բնաշխարհիկ հանրագիտակ, էջ 216
Սիկանա

Սիկանա (էստ․՝ Sikana), գյուղ Էստոնիայի Պյարնումաա նահանգի Վենդռա շրջանում։
2011 թվականի տվյալներով գյուղում բնակվում էր 19 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Լիսրի

Լիսրի (ռուս.՝ Лисри, օսերեն՝ Лисыри), գյուղ Ռուսաստանի, Հյուսիսային Օսիա-Ալանիա հանրապետության Ալագիրսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
N'oubliez pas

N'oubliez pas (անգլ.՝ Don't forget), ֆրանսացի երգչուհի Լիզա Անժելի երգը։ Երգը ներկայացրել է Ֆրանսիան Եվրատեսիլ 2015-ում ։


== Նախապատմություն ==
Երգը գրվել է Ռոբերտ Գոլդմենի կողմից (Մ. Ալբերտ) Լիզա Անժելի համար՝ ցանկանալով ստեղծել «Մի հոյակապ և գեղեցիկ շանսոն, որ կհիշեցնի առաջին համաշխարհային պատերազմն և բոլոր պատերազմներն»։
2015 թվականի հունվարի 23-ին, Լիզա Անժելն France 2-ով հայտարարվեց, որպես Եվրատեսիլ 2015-ում Ֆրանսիայի ներկայացուցիչ՝ իր "N'oubliez pas" երգով։


== Կենդանի կատարումներ ==
Երգն առաջին անգամ կատարվել է 2014 թվականի նոյեմբերին՝ Առաջին համաշխարհային պատերազմի հարյուրերորդ տարելիցի առիթով։ Լիզա Անժելն առաջին անգամ երգն կենդանի կատարել է Le Grand Show-ի ժամանակ՝ Ֆրանսիայում՝ 2015 թվականի փետրվարի 28-ին։
2015 թվականի մայիսի 23-ին Լիզա Անժելն երգն կենդանի կատարել է Եվրատեսիլ մրցույթի եզրափակչում՝ Վիեննայում՝ Ավստրիայում։


== Ծանոթագրություններ ==
Չարգաֆի կանոն

Չարգաֆի կանոնը, հայտնաբերված կանոնների համակարգ, որը նակարգրում է քանակական հարաբերությունը ազոտական հիմքերի միջև ԴՆԹ-ում։ Ձևավորվել են կենսաքիմիկոս Էրվին Չարգաֆի աշխատանքների արդյունքում 1949-1951 թվականներին։
Մինչ աշխատանքները Չարգաֆի խմբերը գերակշռում էր այսպես կոչված «տետրանուկլեոտիդա»-ի թեորեմ, որի համաձայն ԴՆԹ-ն կազմված է կրկնվող բլոկերից, որոնք կազմված են 4 տարբեր ազոտական հիմքերից (ադենին, գուանին, թիմին և ցիտոզին)։ Չարգաֆին և իր գործընկերներին հաջողվեց բաժանել ԴՆԹ-ն թղթե քրոմատագրաֆիայի միջոցով և որոշել կոնկրետ քանակական հարաբերությունները նուլեոտիդների տարբեր տիպերով։ Նրանք էապես տարբերվում են էկվամոլյարներով։ Հարաբերությունները՝ որոնք հայտնաբերվել են Չարգաֆի կողմից՝ ադենին (Ա), թիմին (Թ), գուանին (Գ) և ցիտոզին (Ց), հետևյալն են՝

Ադենինի քանակը հավասար է թիմինի քանակին, իսկ գուանինինը՝ ցիտոզինինին՝ Ա=Թ, Գ=Ց։
Պուրինների քանակը հավասար է պիրիմիդինդիների քանակին՝ Ա+Գ=Թ+Ց։
Ամինախմբերի քանակը 6 դիրքում հավասար է կետոխմբերի 6 դիրքին՝ Ա+Ց=Գ+Թ։Սակայն հարաբերությունը (Ա+Թ)։(Գ+Ց) տարբեր ԴՆԹ-ների մոտ կարող է տարբեր լինել։ Մեկի մոտ ԱԹ զույգն է, մյուսը՝ ԳՑ։
1968 թվականին Չարգաֆը հայտնաբերել է, որ ԴՆԹ-ի ամեն շղթայում ադենինի քանակաը մոտավոր հավասար է թիմինի քանակին, իսկ գուանինը՝ ցիտոզինինին՝ Ա~Թ, Գ~Ց։


== Գրականություն ==
 Վանյուշին Վ. Ֆ.-  Գլուխ 23. Մոլեկուլային կենսաբանություն // Կենսաբանության պատմությունը սկսած 20-րդ դարից մինչ մեր օրերը։ Գիտություն։ 1975: էջ 454
Chargaff, E., R. Lipshitz, C. Green and M. E. Hodes - The composition of the deoxyribonucleic acid of salmon sperm Archived 2009-03-26 at the Wayback Machine. Journal of Biological Chemistry - (1951) Vol. 192. p. 223-230.


== Տես նաև ==
Էրվին Չարգաֆ
ԴՆԹ
Թիմին
Ադենին
Գուանին
Ցիտոզին


== Արտաքին հղումներ ==
Эрвин Чаргафф Archived 2014-03-15 at the Wayback Machine. (Украинский биологический портал)
http://www.epigenetics.com.ua/?p=165
Եվգենյա Խաչիկյան

Անվան այլ կիրառումների համար տե՛ս՝ Խաչիկյան (այլ կիրառումներ)Եվգենյա Սերգեյի Խաչիկյան (փետրվարի 3 (16), 1915, Թիֆլիս, Ռուսական կայսրություն - սեպտեմբերի 17, 1991(1991-09-17), Երևան, Հայաստան), հայ խորհրդային օպերային երգչուհի (քնարա-դրամատիկական սոպրանո)։ ՀԽՍՀ ժողովրդական արտիստուհի (1961)։


== Կենսագրություն ==
1936 թվականին ավարտել է Թբիլիսիի կոնսերվատորիան (դասատու՝ Լ. Ա. Միխայլովսկայա)։ 1938-1968 թվականներին՝ Երևանի Ա. Սպենդիարյանի անվան օպերայի և բալետի թատրոնի մեներգչուհի։ Դերերգերից են՝ Նատաշա (Դարգոմիժսկու «Ջրահարսը»), Արևիկ (Հարո Ստեփանյանի «Լուսաբացին»), Աիդա (Վերդիի «Աիդա»), Չիո-Չիո-սան (Պուչչինիի «Չիո-Չիո-սան»), Շուշան (Արմեն Տիգրանյանի «Դավիթ Բեկ»)։
Ստեփան Հովհաննիսյան

Ստեփան Սուրենի Հովհաննիսյան (սեպտեմբերի 24, 1944(1944-09-24), Երևան, Հայկական ԽՍՀ, ԽՍՀՄ - 2008), հայ վիրաբույժ։ Բժշկական գիտությունների դոկտոր (1989), պրոֆեսոր (1990): ՀՀ վիրաբուժական ընկերակցության անդամ (1990): Ռուսաստանի Դաշնության Բժշկատեխնիկական գիտությունների ակադեմիայի իսկական անդամ (2000):
Վիրաբույժ, պրոֆեսոր Սուրեն Զաքարի Հովհաննիսյանի որդին։


== Կենսագրություն ==
Ստեփան Հովհաննիսյանը ծնվել է 1944 թվականին Երևանում բժիշկներ Սուրեն Հովհաննիսյանի և Հայկանուշ Պողոսյանի ընտանիքում։
1967 թվականին ավարտել է Երևանի բժշկական ինստիտուտը և գործուղվել Աշտարակի շրջանային կենտրոնական հիվանդանոց, եղել է տեղի բժիշկ-վիրաբույժը, ինչպես նաև շտապօգնության ծառայության ղեկավարը։ Սովորել է Մոսկվայի առաջին բժշկական ինստիտուտի ասպիրանտուրայում, 1972 թվականին պաշտպանել է թեկնածուական ատենախոսությունը՝ «Շաքարային դիաբետի դեպքում փափուկ հյուսվածքների թարախային հիվանդությունները և ստորին վերջույթների փտախտը» թեմայով։ Վերադառնալով Երևան՝ եղել է շտապօգնության հիվանդանոցի բժիշկ-օրդինատոր։ 1979-1982 թվականներին գործուղվել է Ալժիր, աշխատել է նաև Փարիզում, Մարսելում։ 1976 թվականին եղել է Հայաստանի առաջին ներստամոքսային PH –չափագրման լաբորատորիայի հիմնադիրը, 1987 թվականին «Էրեբունի» բժշկական կենտրոնում հիմնադրել է Հայաստանում առաջին մասնագիտացված վիրաբուժական ինֆեկցիաների բաժանմունքը։ 1973-1991 թվականներին աշխատել է Երևանի բժշկական ինստիտուտի ստամոքսաղիքաբանության ԿԳՀԼ-ում, 1991 թվականից ԵՊԲՀ վիրաբուժական հիվանդությունների թիվ 1 ամբիոնի պրոֆեսոր, 1998 թվականից՝ վիրաբուժական հիվանդությունների համար 2 ամբիոնի վարիչ։
Առաջինն է անջատել անօդակյաց կոկերի մանրէահիմքը, որը պահեստված անօդակյաց միկրոօրգանիզմների առաջին թանգարանային նմուշն է ԱՊՀ-ում։ Աշխատանքները վերաբերում են վիրաբուժական ստամոքսաղիքաբանության, թարախային վարակների, ներզատական, լյարդի և լեղուղիների, որովայնադիտական, վերականգնողական վիրաբուժության հարցերին։


== Ընտանիք ==
Հայրը՝ Սուրեն Հոնհաննիսյան, վիրաբույժ, պրոֆեսոր
Մայրը՝ Հայկանուշ Պողոսյան, բժշկուհի
Կինը՝ Իվետա Եղիկյան, բժշկուհի
Որդին՝ Սուրեն Ստեփանի Հովհաննիսյան, վիրաբույժ
Քույրը՝ Գայանե Հովհաննիսյան, քիթ-կոկորդի մասնագետ


== Երկեր ==
Վիրաբուժական հիվանդություններ, դասագիրք, 1999։
Ընդհանուր վիրաբուժության համառոտ դասընթաց, դասագիրք, 2003։


== Ծանոթագրություններ ==
Ջիմիի պատմության և մշակույթի անշարժ հուշարձանների ցանկ (Արարատի մարզ)

Այս հոդվածը ներկայացնում է Արարատի մարզում՝ Խոսրովի արգելոցում գտնվող Ջիմի գյուղատեղիի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 2 հուշարձան (1 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
64-րդ հյուսիսային զուգահեռական

64-րդ հյուսիսային զուգահեռականը Երկրի կենտրոնով և հասարակածի վրայի համապատասխան կետերի հետ 64°-ի անկյուն կազմող կետերից կազմված շրջագիծն է։ 
Անցնում է Հյուսիսային Ամերիկայով, Ատլանտյան օվկիանոսով, Եվրոպայով, և Ասիայով։
Երկրի վրա գտնվող այս լայնության կետերից նայելիս արևը հորիզոնից վերև է գտնվում 21 ժամ 01 րոպե՝ ամառային և 4 ժամ 12 րոպե՝ ձմեռային արևադարձերի ժամանակ։
Հեռավորությունը հյուսիսային բևեռից 2902 կմ է։ 
Երկարությունը 17 615 կմ է, որը կազմում է հասարակածի երկարության 44․0%-ը։


== Աշխարհի շուրջ ==
Սկսած ամսաթվի սահմանից դեպի արևելք


== Տե'ս նաև` ==
63-րդ հյուսիսային զուգահեռական
65-րդ հյուսիսային զուգահեռական
64-րդ հարավային զուգահեռական


== Ծանոթագրություններ ==
Ռոբերտ Նազարյան

Ռոբերտ Նիկոլայի Նազարյան (հունիսի 26, 1956(1956-06-26), Երևան, Հայկական ԽՍՀ, ԽՍՀՄ), ՀՀ պետական գործիչ, ՀՀ Հանրային ծառայությունները կարգավորող հանձնաժողովի նախկին նախագահ։


== Կրթություն ==
1973 թ. ոսկե մեդալով ավարտել է Երևանի թիվ 46 դպրոցը,
1978 թ. ավարտել է Երևանի պոլիտեխնիկական ինստիտուտի շինարարական ֆակուլտետը՝ «Ինժեներ-շինարար» մասնագիտությամբ։


== Աշխատանքային գործունեությունը ==
1978-1986 թթ. - Երևանի տնաշինական կոմբինատ՝ վարպետից մինչև տնօրեն։
1986-1987 թթ. - Երևանի խոշոր պանելային գործարանի տնօրեն։
1987-1988 թթ. - Երևանի Մաշտոցի կուսշրջկոմի բաժնի պետ։
1988-1990 թթ. - Երևանի տնաշինական կոմբինատի տնօրեն։
1990-1997 թթ. - Երևանի քաղխորհրդի գործկոմում՝ վարչության պետ, նախագահի տեղակալ։
1997-2000 թթ. - ՀՀ էներգետիկայի նախարարի տեղակալ։
2000 թ. փետրվարից մայիս - ՀՀ տրանսպորտի և կապի նախարար։
2000 թ. մայիսից 2001 թ. հունվար - ՀՀ էներգետիկայի նախարարի 1-ին տեղակալ։
2001 թ. հունվարից 2003 թ. հունիս - Երևանի քաղաքապետ։
2003 թ. մայիսի 25-ի ՀՀ Ազգային ժողովի ընտրություններում գլխավորել է «Հզոր հայրենիք» կուսակցության համամասնական ընտրացուցակը։
2003 թ. հուլիսի 2-ին նշանակվել է ՀՀ Հանրային ծառայությունները կարգավորող հանձնաժողովի նախագահ։
2008 թ. հունիսի 27-ին ՀՀ Նախագահի հրամանագրով վերանշանակվել է ՀՀ Հանրային ծառայությունները կարգավորող հանձնաժողովի նախագահ՝ հինգ տարի ժամկետով։
2013 թ. հուլիսի 1-ին վերանշանակվել է ՀՀ Հանրային ծառայությունները կարգավորող հանձնաժողովի նախագահ՝ հինգ տարի ժամկետով։


== Պարգևներ և կոչումներ ==
«Հայրենիքին մատուցած ծառայությունների համար» 2-րդ աստիճանի մեդալ (2013)։
Ռուսաստանի Դաշնության բնական գիտությունների ակադեմիայի ակադեմիկոս։
Բնության և հասարակության մասին Գիտությունների Միջազգային Ակադեմիայի իսկական անդամ։
ԽՍՀՄ պետական մրցանակի դափնեկիր,
Մարշալ Բաղրամյան, Համագործակցության, Աղետի գոտու վերականգնողական աշխատանքների ակտիվ մասնակցության, Անանիա Շիրակացու, Լեռնային Ղարաբաղի Հանրապետության երախտագիտության մեդալներ, Ֆրիտյոֆ Նանսենի հիմնադրամի «Ֆրիտյոֆ Նանսեն» մեդալ։Ամուսնացած է, ունի 2 զավակ։


== Ծանոթագրություններ ==
Աֆանասիխա

Աֆանասիխա (ռուս.՝ Афанасиха), գյուղ Ռուսաստանի Նիժնի Նովգորոդի մարզի Կրասնոբակովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նիդերլանդների վարչապետների ցանկ

Նիդերլանդների վարչապետ (հոլ.՝ Minister-Presiden), Նիդերլանդների կառավարության և գործադիր իշխանության ղեկավար, որ նշանակվում է թագավորի կողմից։
Վարչապետն ու կառավարության անդամները նշանակվում և պաշտոնից ազատվում են թագավորի հրամանագրով։ Սովորաբար վարչապետ նշանակվում է այն կուսակցության ղեկավարը, որն ամենամեծ պատգամավորական խումբն ունի Նիդերլանդների Գլխավոր շտատների երկրորդ ստորին պալատում։ 1937 թվականից ի վեր՝ վարչապետը միաժամանակ համարվում է ընդհանուր հարցերի գծով նախարար։ 
Վարչապետի պաշտոնը սահմանվել է 1848 թվականի սահմանադրությամբ. մինչ այդ՝ կառավարությունը գլխավորում էր թագավորը։ Մինչև 1901 թվականը, ձևականորեն՝ նաև մինչև 1945 թվականը վաչապետի աթոռը հերթով զբաղեցրել են տարբեր նախարարներ։ 
Վարչապետը նախագահում է կառավարության ամենշաբաթյա նիստերին և իրավունք ունի սահմանելու այդ նիստերի օրակարգը։ Բացի այդ, շաբաթական առնվազն մեկ անգամ հանդիպում է թագավորին՝ կառավարության քաղաքականությունը համաձայնեցնելու նպատակով։ Նախարարների խորհուրդը քննում է կառավարության ընդհանուր քաղաքականությանն ու դրա իրականացմանն առնչվող հարցեր և ընդունում համապատասխան որոշումներ։ Վարչապետի նշանակման, ինչպես նաև նախարարների ու պետքարտուղարների նշանակման կամ ազատման մասին թագավորի հրամանագրերը վերահաստատվում են վարչապետի կողմից։
Վարչապետի գրասենյակը գտնվում է Հաագայում՝ կառավարական շինությունների համալիրի՝ Բինենհոֆի Տորենտիե կոչվող փոքր աշտարակում(նիդ՝. Het Torentje), իսկ պաշտոնական կեցավայրը, որը 1963 թվականից ի վեր օգտագործվում է միայն պաշտոնական ընդունելությունների ու հանդիպումների համար, Հաագայի մերձակայքում գտնվող Քաթսհոյս պալատում։


== Նախարարների կաբինետի ղեկավարներ (1848–1945 թթ.) ==


== Վարչապետներ (սկսած 1945 թվականից) ==


== Գրականություն ==
[1]


== Ծանոթագրություններ ==


== Արտաքին հղումներ ==
«Prime ministers of the Netherlands» (անգլերեն)։ rulers.org։ Արխիվացված է օրիգինալից 2012-10-23-ին։ Վերցված է 2012-10-22 
«Конституция Нидерландов» (ռուսերեն)։ 17 февраля 1983 года։ Արխիվացված է օրիգինալից 2013-02-11-ին։ Վերցված է 2013-02-01 
Список руководителей Нидерландов (անգլ.)


== Աղբյուրներ ==
parlement.com biography
Վելցում

Վելցում, մետալուրգիական արտադրության բազմամետաղ թափոնների՝ կապարի, պղնձի և անագի արտադրության խարամների, ցինկի արտադրության պինդ մնացորդների վերամշակման պրոցես՝ արժեքավոր մետաղների լրացուցիչ կորզման նպատակով։ Պրոցեսի արգասիքը՝ մետաղների (կապարի, ցինկի, անագի) սուբլիմատներն են, ինչպես նաև կչինկերը, որը սովորաբար պղինձ և նիկել է պարունակում։
Քրիս և Դոն: Սիրո պատմություն

«Քրիս և Դոն։ Սիրո պատմություն» (անգլ.՝ «Chris & Don. A Love Story»), 2007 թվականի ամերիկյան փաստագրական ֆիլմ, բրիտանացի գրող՝ Քրիստոֆեր Իշերվուդի և նրա երիտասարդ սիրեկանի՝ նկարիչ Դոն Բակարդիի ռոմանտիկ պատմությունը։


== Սյուժե ==
1953 թվականի փետրվարի 14-ին, 18-ամյա Դոն Բակարդին ընկերների տանը հավաքույթի ժամանակ ծանոթանում է 48-ամյա Քրիստոֆեր Իշերվուդի հետ։ Հենց այդ ժամանակ էլ սկսվում է Քրիսի և Դոնի սիրավեպը, որը տևեց 33 տարի մինչև Իշերվուդի մահը։ Քրիստոֆերը Դոնին օգնում է ԱՄՆ-ում հայտնի նկարիչ դառնալ։ Ֆիլմը բաղկացած է Բակարդիի հիշողություններից, Դոնի և Քրիստոֆերի անձնական արխիվներից, ինչպես նաև զվարճալի անիմացիաներից։ Կինոնկարը ընդգրկում է ընկերների և ծանոթ զույգերի հարցազրույցները, ինչպիսիք են Լայզա Մինելլին և Լեսլի Քարոն։


== Քննադատություն ==
Ֆիլմը քննադատների կողմից բարձր գնահատականի է արժանացել։ 19 հայտնի ամսաթերթերի գրախոսության հիման վրա «Metacritic» կայքը նրան առավելագույն 100 միավորից տվել է 83 միավոր։ Մի քանի քննադատներ վերանայել են ֆիլմի էկրան բարձրանալու և Կալիֆոռնիայի Գերագույն դատարանի նույնասեռ ամուսնությունների արգելքի վերացման փոխկապակցվածությունը։ Կինոնկարը «Rotten Tomatoes» կայքում ստացել է «թարմ» ռեյտինգների 94%-ը, որի քննադատները համերաշխության են եկել այն հարցում, որ «Քրիսի և Դոնի կերպարները վեպի մեջ ամենաեզակի և ամենապայծառն են իրենց բնույթով»։


== Ծանոթագրություններ ==


== Արտաքին հղումներ ==
«Քրիս և Դոն։ Սիրո պատմություն»(անգլ.) ֆիլմը Internet Movie Database կայքում
«Քրիս և Դոն։ Սիրո պատմություն» Rotten Tomatoes կայքում(անգլ.)
Ասաներեն

Ասաներեն, ներկայումս մեռած լեզու ենիսեյան լեզվաընտանիքից, հնարավոր է, կոտական լեզվի բարբառ է։ Մահացել է XVIII դարին։ Տարածված է եղել Կրասնոյարսկից հարավ, Ենիսեյից և Կանից արևելք։
Նովոսյոլովկա (գյուղ, Բերեստովի գյուղական խորհուրդ)

Անվան այլ կիրառումների համար տե՛ս՝ ՆովոսյոլովկաՆովոսյոլովկա (ուկրաիներեն՝ Новоселівка), գյուղ Ուկրաինայի Խարկովի մարզի Բլիզնյուկովի շրջանում։ Հիմնադրվել է 1918 թվականին։
2001 թվականի տվյալներով Նովոսյոլովկա գյուղում բնակվում էր 19 մարդ։ Բնակավայրը զբաղեցնում է 0,39 կմ² տարածք։ Բնակչության խտությունը կազմում էր 48,72 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սևեռն

Սևեռն (անգլ.՝ Severn, վալլիերեն՝ Hafren, լատ.՝ Sabrina), գետ Մեծ Բրիտանիայում։ Այն Մեծ Բրիտանիայի ամենաերկար գետն է։
Երկարությունը 354 կմ է (գետաբերանով՝ 391 կմ), ավազանը՝ 21 հազար քառակուսի կմ։ Սկիզբ է առնում Քեմբրյան լեռների արլևելյան լանջերից, թափվում Բրիստոլի ծոցը։ Սնումը անձրևային է, հորդացումը՝ աշնանն ու ձմռանը։ Ջրի միջին ծախսը մոտ 250 մ³/վրկ է։ Նավարկելի է մինչև Ստաուրպորա քաղաքը։ Ջրանցքներով կապված է Թեմզա, Թրենթ (գետ), Մերսի գետերի հետ։ 1966 թվականին Սևեռնի էստուարի (գետաբերանածոց) վրա կառուցվել է բարձր կամուրջ, Բրիստոլ քաղաքի մոտ՝ տրանսպորտային թունել։ Սևեռնի ափերին են Շրուսբերի, Վուսթեր, Գլոսթեր, Նյուպորտ, Քարդիֆ քաղաքները։


== Հղում ==
Սևերնը Waterscape.com կայքում (անգլ.)


== Ծանոթագրություններ ==
Ֆույարա

Ֆույարա (սլովակ.՝ fujara), սլովակյան փայտե ավանդական փողային երաժշտական գործիք։ Ծագել է կենտրանական Սլովակիայում որպես ժողովրդական հովվական նվագարան՝ ֆիփլ ֆլեյտայի բացառիկ դիզայնով։ Այն տեխնիկապես կոնտրաբաս է, պատկանում է Tabor սրինգի դասին։


== Տեխնիկան և դերը ==
Ֆույարան ունի 160-200 սմ երկարություն, և լարված է A, G կամ F։ Այն ունի երեք հնչերանգային անցքեր (որոնք կոչվում են նաև մատների անցքեր), գտնվում են հիմնական մարմնի ստորին հատվածում։ Ձայնն արտադրվում է հիմանակն մարմնից և ֆիփլի վերին հատվածից։ Ֆիփլում օդն առաջնորդվում է փոքրիկ խողովակի միջոցով, որը կոչվում է vzducholod (նշանակում է օդային ալիք)։ Տեղադրված է հիմնական մարմնի վրա։ Ֆույարայի վրա հնարավոր է նվագել հիմնական հաճախականություն, իսկ նորմալ նվագելու տեխնիկան հիմնված է գործիքը փչելու վրա։ 
Ձայնային բարձր հարաբերակցության պատճառով (երկարությունն ընդդեմ փոքր ներքին տրամագծի), նվագողը կարող է օգտագործել դիատոնիկ սանդղակը՝ միայն երեք հնչերանգային անցքերի միջոցով։ Ֆույարան հիմնականում կանգնած են նվագում, պահում են ուղղահայաց՝ սովորաբար հենելով աջ ազդրին։
Ատիպիկ դիզայնն արտադրում է խորը տեմբր։ Զարդերն ավանդաբար ավելացվել են բազայի մեղեդիներին, որոնք սովորաբար առաջանում են միքսօլիդիան եղանակով։ Զարդերի հիմնական 2 տեսակները կոչվում են prefuk և rozfuk՝ Սլովակերենից prefukovať և rozfúkať:
Ավանդաբար, ֆույարան նվագել են հովիվները հանգստի համար։ Սակայն այժմ այն այդ փուլից տեղափոխվել է ժողովրդական փառատոնների, որոնք տեղի են ունենում Východná և Detva քաղաքներում։ Այժմ ֆույարան տարածվել է ամբողջ աշխարհում։ Այն նվագում են հատկապես Արևմտյան Եվրոպայի և Հյուսիսային Ամերիկայի ֆլեյտայի սիրահարները։ Չնայած սրան, ֆույարան ձեռք է բերել մեծ ժողովրդականություն և ճանաչում Սլովակիայից դուրս։ Ֆույարան ավելի շատ սոլո գործիք է, բայց արդեն կան 2-3 գոյություն ունեցող ֆույարայի համույթներ։ Օրինակ the Kubinec family կամ the Javorová Húžva trio:
Ֆույարան 2005 թվականին ընդգրկվել է Միավորված Ազգերի Կրթության, Գիտության և Մշակույթի Կազմակերպության կողմից իրականացվող մարդկության բանավոր և նյութական ժառանգության գլուխգործոցների ցուցակում։


== Տես նաև ==
Koncovka - Սլովակիայում մեկ ուրիշ ֆլեյտայի տեսակ ֆիփլով՝ առանց կողմնակի հնչերանգային անցքերի
Tabor pipe - 3 անցքով ժողովրդական ֆլեյտա
Willow flute- ժողովրդական ֆլեյտա՝ մի կողմում ֆլիփերով, մյուսում առանց անցքերի
Kalyuka - Ռուսական հնչերանգային ֆլեյտա


== Ծանոթագրություններ ==
Արայիկ Աղասյան

Արայիկ Աղասյան (15 հունիսի, 1974, Ստեփանակերտ - 30 օգոստոսի, 1992, Արանզամին), հայ ազատամարտիկ, Արցախյան ազատամարտի մասնակից։


== Կենսագրություն ==
Արայիկ Աղասյանը ծնվել է 1974 թ. հունիսի 15-ին Ստեփանակերտ քաղաքում։ Ավարտել է թիվ 7 միջնակարգ դպրոցը։ Ծառայել է Ասկերանի շրջանի Քռասնի գյուղի ջոկատում։ Մասնակցել է Մալիբեկլուի, Խոջալուի, Շուշիի ազատագրական մարտերին։ Զոհվել է 1992 թ. օգոստոսի 30-ին Արանզամին գյուղի մերձակայքում։ Հետմահու պարգևատրվել է ՀՀ «Արիության համար» մեդալով։ Ամուսնացած չէր։ Հանգչում է Ստեփանակերտի քաղաքային գերեզմանատանը։


== Ծանոթագրություններ ==
Սավինցի (այլ կիրառումներ)

Սավինցի, կարող է վերաբերել՝

Սավինցի - գյուղ, Ուկրաինայի Խմելնիցկիի մարզի Յարմոլինի շրջանում
Սավինցի - գյուղ, Ուկրաինայի Պոլտավայի մարզի Միրգորոդի շրջանում
Սավինցի - գյուղ, Ուկրաինայի Պոլտավայի մարզի Օրոժիցյայի շրջանում
Սավինցի - գյուղ, Ուկրաինայի Վիննիցայի մարզի Տրոստյանեցի շրջանում
Սավինցի - քաղաքատիպ ավան, Ուկրաինայի Խարկովի մարզի Բալակլեյայի շրջանում
Մ.թ.ա. 571


== Դեպքեր ==


== Ծնունդներ ==


== Մահեր ==
Յայլաջիկ Ներքին

Յայլաջիկ Ներքին, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Papi

«Papi», ամերիկացի երգչուհի Ջենիֆեր Լոպեսի երգը նրա յոթերորդ՝ «Love?» ալբոմից։
Այն լատինամերիկյան ձայներանգով երգ է դանս-փոփ ժանրում։ Երգը գրել են RedOne-ը, AJ Junior-ը, BeatGeek-ը, Teddy Sky-ը, Bilal Hajji-ն և Ջիմմ Ջոքերը, թողարկել են RedOne-ը, BeatGeak-ը և Ջիմմի Ջոքերը։ Լիրիկական երգում իր արտահայտությունն է գտել Լոպեսի սերը իր տղամարդու համար կատարած պարերի նկատմամբ։ Երգը պետք է թողարկվեր մինչև 2011 թվականի ապրիլի 19-ը որպես ալբոմի պրոմո-սինգլ, սակայն երգը թողարկվել է միայն ապրիլի 17-ին Ջենիֆեր Լոպեսի կողմից իր ֆեյսբուքյան էջում։ Երգն արժանացել է երաժշտական քննադատների գովաբանությանը. նրանք հայտարարել են, որ դա «Love?» ալբոմի ամենավառ երգերից մեկն է։


== Քննադատների գնահատականներ ==
Idolator ժամանցային կայքի անձնակազմը ասել է. «Այն, որ այս թրեքը, ինչպես նաև „On the Floor“ երգը, նոր ոչինչ չավելացրին պարային երաժշտության մեջ, դա իսկապես խնդիր չէ։ Այդ թրեքը լիովին պատրաստ է ակումբների համար և չկա պատճառ, թե ինչու այն չի կարող կատարվել այնպես, ինչպես „On the Floor“-ը»։ The Houston Chronicle-ի լրագրող Ջո Հերրան համաձայնել է, որ երգը «Love?» ալբոմի լավագույն պահերից։
Artistdirect.com-ից Ռիկ Ֆլորինոն երգին տվել է դրական գնահատական։ Ֆլորինոն հատուկ նշել է Լոպեսի ձայնը, ավելացնելով, որ այն «զարկում է թարմ, կրակոտ և կենտրոնախույզ էներգիայով», միաժամանակ մեկնաբանել է «նրա յուրահատուկ կատարումը՝ հատուկ լատինաամերիկյան տաքությամբ», որը «հիպնոսայնորեն գերում է լսողներին»։ 


== Երգացանկ ==
Digital download"Papi" — 3:40Digital download (Remixes)"Papi" (Rosabel Radio Edit) — 3:26
"Papi" (Mixin Marc & Tony Svedja Radio) — 3:40
"Papi" (R3hab Radio) – 3:37
"Papi" (It's the DJ Kue Radio Mix!) — 3:53
"Papi" (Rosabel Vocal Club Mix) — 7:29
"Papi" (Mixin Marc & Tony Svedja Extended) — 6:33
"Papi" (R3hab Club) — 4:53
"Papi" (It's the DJ Kue Extended Mix!) — 5:34
"Papi" (Rosabel Attitude Dub) — 7:56
"Papi" (Mixin Marc & Tony Svedja Dub) — 6:17
"Papi" (R3hab Instrumental) — 4:53
"Papi" (It's the DJ Kue Instrumental!) — 5:35


== Հիթ-շքերթներ ==


== Ծանոթագրություններ ==
Ֆրանցիսկա Կաստրո

Ֆրանցիսկա Լ․ Կաստրո (1966), ֆիլիպինուհի մանկավարժ, արհմիության ակտիվիստ և քաղաքական գործիչ։ Ֆիլիպինների Ներկայացուցիչների պալատի անդամ է «Մտահոգ ուսուցիչների դաշինք» կուսակցության ցանկում։ Կոնգրեսում, հանրապետության թիվ 11466 օրենքի հիմանական հեղինակներից է, ով բարձրացրել է բուժքույրերի նվազագույն ամսական աշխատավարձը ֆիլիպիններում։ Կաստրոն «Մտահոգ ուսուցիչներ դաշինք»–ի գլխավոր քարտուղարն է։ 2019 թվականին պարգևատրվել է Արթուր Սվենսոն միջազգային մրցանակով՝ արհմիութենական իրավունքների համար ուսուցիչների կազմակերպման իր գործում, և Ֆեբե Վելասկեսի արհմիութենական իրավունքների մրցանակ ՝ արհմիությունների և մարդու իրավունքների պաշտպանության գործում իր աշխատանքի համար։


== Վաղ կյանք և կրթություն ==
Կաստրոյի հայրը վարորդ էր, իսկ մայրը՝ տնային տնտեսուհի։ Կաստրոն և իր չորս եղբայրները բոլորն էլ ավարտել են հանրակրթական դպրոցները։
Ստացել է մաթեմատիկայի բակալավրի աստիճան Ֆիլիպինների սովորական համալսարանում, որն ավարտել է գերազանցությամբ։ Ցանկանում էր հաշվապահ դառնալ, սակայն ընտանիքը իրեն չէր կարող թույլ տալ նրան ուղարկել մասնավոր դպրոց։ Քոլեջում, ֆիլիպինցի ուսանողների լիգայի անդամ էր։


== Ներկայացուցիչների պալատ ==
Առաջին անգամ ընտրվել է 2016 թվականի Ներկայացուցիչների պալատի ընտրություններին։
«Հակաէնդո» օրինագծի համահեղինակն է, որը փորձում էր աշխատողներին ապահովել պաշտոնավարման անվտանգություն՝ աշխատանքի պայմանագրային պրակտիայի ավարտին։
Կոնգրեսի այն ներկայացուցիչներից է, ով աջակցում է ABS-CBN հեռարձակող ընկերության արտոնագրի երկարաձգմանը։
2020 թվականին, Կաստրոն միացավ գործընկեր օրենսդիրներին՝ բողոքելով Ներկայացուցիչների պալատի թիվ 6875 օրինագծի ընդունման դեմ, որը հայտնի է նաև որպես հակաահաբեկչական օրինագիծ։
2022 թվականին, Կաստրոն նշանակվեց փոքրամասնության առաջնորդի տեղակալ։


== Ծանոթագրություններ ==
Չույա (Լենայի վտակ)

Չույա (ռուս.՝ Чуя), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Լենա գետի ափում՝ 2740 կմ հեռավորության վրա։ Գետի երկարությունը 512 կմ է։


== Ջրային գրանցամատյանի տվյալներ ==
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 18030000412117100013988
Հիդրոլոգիական ուսումնասիրությունների կոդը - 117101398
Ավազանի կոդը - 18.03.00.004
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Դուբրովկա (գյուղ, Ուժգորոդի շրջան)

Անվան այլ կիրառումների համար տե՛ս՝ ԴուբրովկաԴուբրովկա (ուկրաիներեն՝ Дубрівка), գյուղ Ուկրաինայի Անդրկարպատյան մարզի Ուժգորոդի շրջանում։
2001 թվականի տվյալներով Դուբրովկա գյուղում բնակվում էր 810 մարդ։ Բնակավայրը զբաղեցնում է 0,84 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Շրեկհորն

Շրեկհորն (4,078 մ), լեռ Բեռնյան Ալպերում, Բեռն կանտոնի ամենաբարձր գագաթը։ Շրեկհորնը Եվրոպայում 4,000 մետրից ավել բարձրություն ունեցող ամենահյուսիսային գագաթն է։


== Աշխարհագրություն ==
Շրեկհորնը գտնվում է Գրինդելվալդից 10 կմ դեպի հարավ-արևելք՝ Վերին և Ստորին գրինդելվալդյան սառցադաշտերի միջև։ Տարածքը բաղկացած է անմարդաբնակ սառցադաշտերից, այդ թվում՝ Աարե և Ֆիշեր սառցադաշտերիը։ Լաուտերարհորն լեռը գտնվում է անմիջապես մերձակայքում և ունի գրեթե նույն բարձրությունը։ Բեռնյան Ալպերի ամենաբարձր գագաթ հանդիսացող Ֆինստերանհորն լեռը գտնվում է 6 կմ դեպի հարավ։
Երկրաբանորեն Շրեկհորնը Արմասիֆ լեռնազանգվածի մաս է կազմում։


== Վերելքի պատմություն ==

Առաջին վերելքը տեղի է ունեցել 1861 թվականի օգոստոսի 16-ին Լեսլի Ստիվենի, Ուլրիխ Կաուֆմանի, Քրիստիան Միշելի և Պիտեր Միշելի կողմից։ Վերելքի նրանց ճանապարհն օգտագործվել է որպես երթուղի հաջորդ հիսուն տարվա ընթացքում, բայց այժմ այն հազվադեպ է օգտագործվում։
Գագաթ բարձրանալու փորձեր արվել էին դրանից առաջ մի քանի անգամ, մասնավորապես 1828 թվականին շվեյցարացի բնագետ ժոզեֆ Հուգիի և 1842 թվականին շվեյցարացի երկրաբան Պիեռ Ժան Էդուար Դեսորի կողմից։ Դեսորը հետագայում գրել է, որ «Շրեկհորնի վրա, որտեղ դեռ մարդ ոտք չէր դրել, դրոշ բարձրացնելն անդիմադրելի ցանկություն էր մեզ համար»,  բայց սխալմամբ նրանք բարձրացել էին Լաուտերհորն լեռը։
Հարավ-արևմտյան կողմով առաջին վերելքը կատարել են Ջոն Ուիքսը, Էդվարդ Բրանբին և Կլոդ Ուիլսոնը 1902 թվականի հուլիսի 26-ին։ Նրանք որոշել էին առանց տեղացի ուղեկցորդների օգնության բարձրանալ ամենազառիթափ հատվածով, և նրանց հաջողվել է հասնել գագաթին։ Հյուսիս-արևմտյան կողմով առաջին անգամ բարձրացել են Ջոն Ստեֆորդ Անդերսոնը և Ջորջ Պերսիվալ Բեյքերը ուղեկցորդներ Ուլրիխ Ալմերի և Ալյոս Պոլինջերի օգնությամբ 1883 թվականի օգոստոսի 7-ին։

Ավալանշի կողմից ոչնչացված Ստրալեգ լեռնատնակը փոխարինվել է Շրեկհորնի լեռնատնակով (2,520 մ)։ Շրեխհորն կարելի է բարձրանալ նաև Գլեքշտայնի (2317 մ) և Լաուտերար լեռնատնակներից (2,392 մ)։


== Տես նաև ==
4000 մետր բարձրությամբ Ալպյան լեռնագագաթներ


== Ծանոթագրություններ ==

Dumler, Helmut and Willi P. Burkhardt, The High Mountains of the Alps, London: Diadem, 1994
Engel, Claire: Mountaineering in the Alps, London: George Allen and Unwin, 1971


== Հետագա ընթերցանություն ==
Smythe, Frank S., 'A Storm on the Schreckhorn', in Peaks, Passes and Glaciers, ed. W. Unsworth, London: Allen Lane, 1981. An attempt on the south-west ridge in 1925.


== Արտաքին հղումներ ==

The Schreckhorn on SummitPost
Sunset on the Schreckhorn
Paragliding around the Schreckhorn
Schreckhorn in beautiful evening light
Schreckhorn reflected in the Bachalpsee
Մագդալինա Գյուրջյան

Մագդա Կարպի Գյուրջյան (Խոշաֆյան) (1924, Չալթր, Խորհրդային Ռուսաստան, 2014 թվականի հունվարի 9-ին, Արտաշատ, Հայաստան), հայ խորհրդային դերասանուհի։ ՀԽՍՀ վաստակավոր արտիստ։


== Կենսագրություն ==
Մագդա Գյուրջյանը (Խոշաֆյան) ծնվել է 22.01.1923 թ. Չալթր գյուղում։ 1943 թվականին ավարտել է Երևանի թատերական ուսումնարանը։ Այնուհետև աշխատանքի է անցել Արտաշատի պետական թատրոնում, որտեղ ավելի քան 60 տարի խաղացել է 200 ներկայացումներում։ Դրանցից են ՝  Պոլին («Խորթ մայրը»), Վարդիթեր («Սոս և Վարդիթեր»), Քլեյա («Եզոպոս»), Գայանե («Դավաճանություն»), Նազանի («Խաչագողի հիշատակարանը»),Կորենկինա  («Անմեղ մեղավորները»),  Խանում («Խանումի արարքները»), Մարգո («Ծաղիկների աշխարհում»), Սոֆիկ («Գնա մեռի, արի սիրեմ»), Ֆլորա («Գիշատիչ կինը»),Դաշա («Սուրբն ու մեղավորը»), Սոնա («Չար ոգի»), Տաճատուհի («Սամվել»), Դեզդեմոնա («Օթելլո») , Թագուհի («Արտասահմանյան փեսացուն»), Բագո («Իրարանցում Բագոյի տանը»)  և բազում-բազում այլ կերպարներ ու հերոսուհիներ։
  2001 թ-ին  Արտաշատի թատրոնը հանդիսատեսին է հանձնում Ալ․Կասոնայի «Ծառերը կանգնած են մահանում» վիպակի հիման վրա բեմադրված ներկայացումը , որտեղ մարմնավորելով տատիկի  կերպարը,  դերասանուհին ամփոփում է իր բազում կերպարների շարանը։ 
  «Ես չգիտեմ գուցե այս վերջին դերն է, որ ես կյանք եմ տվել իմ ստեղծագործական գործունեության 60-րդ տարում, բայց գիտեմ, որ 250-ին  հասնող կերպարների միաձուլմամբ , ու «Տատիկի» խորիմաստ կերպարով հրաժեշտ տալով բեմին ու հանդիսատեսին , համոզված եմ գեղեցիկ եմ երգելու իմ կարապի երգը » ։


== Ծանոթագրություններ ==
Մանգարատիբա

Մանգարատիբա  (պորտ.՝ Mangaratiba), համայնք Բրազիլիայում՝ Ռիո դե Ժանեյրո նահանգի կազմում։ Գտնվում է Ռիո դե Ժանեյրոյի ագլոմերացիա (մեզոշրջան)ում։ Մտնում է Իտագուայի գավառի կազմի մեջ։ Բնակչությունը կազմում է 29 253 մարդ՝ 2007 թվականի տվյալներով։ Գրավում է 351,653 կմ2 տարածք։ Բնակչության խտությունը՝ 83,2 մարդ/կմ²։


== Պատմություն ==
Քաղաքը հիմնադրվել է 1831 թվականի նոյեմբերի 19-ին։


== Վիճակագրություն ==
Համախառն ներքին արդյունքը, 2005 թվականի դրությամբ, կազմում է 302.022.000,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2005 թվականի դրությամբ, կազմում է 10.324,48 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,790 (տվյալները՝ ՄԱԿ-ի զարգացման ծրագրի)։


== Աշխարհագրություն ==
Տեղանքի կլիման արևադարձային է։


== Արտաքին հղումներ ==
Տեղեկություններ Մանգարատիբայի մասին
Վալտեր Էլիսոնդո

Վալտեր Էլիսոնդո Գոմեսը (իսպ.՝ Wálter Elizondo Gómez) (ծնվել է 1942 թ. նոյեմբերի 4-ին Կոստա Ռիկայի Կարտագո քաղաքում) կոստառիկական պրոֆեսիոնալ ֆուտբոլիստ է։ Կարիերայի մեծ մասն անց է կացրել «Սապրիսա» ակումբում։
«Սապրիսայի» կազմում երկրի առաջնությունում հաղթել է հինգ անգամ (1964, 1965, 1967, 1968, 1969 թթ.), «Ալախուելենսեի» կազմում՝ երկու անգամ (1970, 1971 թթ.), ևս մեկ անգամ (1978 թ.) չեմպիոն է դարձել «Էրեդիանոյի» կազմում։ Խաղացողի կարիերան ավարտեկուց հետո երկրի առաջնությունում հաղթել է «Կարտախինես» և «Սապրիսա» ակումբների հետ որպես մարզիչ։
Կոստա Ռիկայի հավաքականի կազմում 1963-1975 թթ. ընթացքում մասնակցել է 43 հանդիպման և խփել 5 գոլ։


== Հղումներ ==
Տեղեքարտ Վալտեր Էլիսոնդո ՖԻՖԱ-ի պաշտոնական կայք Archived 2012-10-06 at the Wayback Machine. (en)
Վալտեր Էլիսոնդոյի կենսագրությունը salfadeco.or.cr Archived 2012-02-18 at the Wayback Machine., unafut.com Archived 2016-03-04 at the Wayback Machine., ticopage.com Archived 2013-08-29 at the Wayback Machine. (es)
(5220) Վիկա

(5220) Վիկա (անգլ.՝ Vika), աստերոիդ աստերոիդների հիմնական գոտում։ Հայտնաբերվել է 1979 թվականի սեպտեմբերի 23-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,268032 ա. մ., առավելագույնը մոտենում է 1,8028 ա. մ. հեռավորության վրա և հեռանում 2,7333 ա. մ.։ Արեգակի շուրջ մեկ ամբողջական պտույտ է կատարում 1247,59 երկրային օրվա ընթացքում, իր ուղեծրով շարժվելով միջինում 0,288556 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,41° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5220) Վիկա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
The Original Soul of Michael Jackson

The Original Soul of Michael Jackson-ը հավաքածու է, որը կազմված է Մայքլ Ջեքսոնի վաղ ձայնագրություններից, որոնք արվել են 1970-ններին, սակայն թողարկվել են 1987 թվականին։
Չնայած նրան, որ հայտարարվել էր, թե իբրև երգերը առաջին անգամ են թողարկվել, սակայն միակ նոր երգը դա Էդվին Սթարրի 1970-ններին հիթ դարձած "Twenty-Five Miles" երգն էր, այն պատկանում է Jackson Five-ին, սակայն վերագրվել է Մայքլին, երգի օրիգինալ տարբերակը թողարկվել է 2009 թվականին Hello World: The Motown Solo Collection եռահատորի ներքո։
Որոշ երգերի գործիքավորումը փոխվել էր (Dancing Machine, Ain't No Sunshine, Twenty-Five Miles)։
"Melodie" երգը նախատեսվում էր թողարկել որպես, սակայն ալբոմից թողարկվեց միայն փրոմո-սինգլ՝ "Twenty-Five Miles"/"Up On The Housetop":


== Երգացանկ ==


== Աղբյուրներ ==
Ֆուտբոլի աշխարհի առաջնություն 2018 Խումբ F

Ֆուտբոլի աշխարհի առաջնություն 2018 խումբ F խաղերը տեղի կունենան 2018 թվականի հունիսի 17-ից 27-ը: Խմբում ընդգրկված են Գերմանիայի, Մեքսիկայի, Շվեդիայի և Հարավային Կորեայի հավաքականները: Լավագույն երկու հավաքականները կանցնեն 1/8 եզրափակիչ:


== Հավաքականներ ==


== Դիրք ==

1/8 երզափակչում`

F խմբի հաթողը կհանդիպեն Խումբ E-ի երկորդ տեղի հետ:
F խմբի երկրորդ տեղը կհանդիպի Խումբ E-ի հաղթողի հետ:


== Հանդիպումներ ==
Բոլոր ժամերը տեղի ժամանակով են:


=== Գերմանիա-Մեքսիկա ===


=== Շվեդիա-Հարավային Կորեա ===


=== Հարավային Կորեա-Մեքսիկա ===


=== Գերմանիա-Շվեդիա ===


=== Հարավային Կորեա-Գերմանիա ===


=== Մեքսիկա-Շվեդիա ===


== Ծանոթագրություններ ==
Գագարաչյադուշ

Գագարչյադուշ, լեռնաշղթա Արսին–Սողանլու լեռնահամակարգում, Օլթիի և Արաքսի ջրաբաժանում։ Ձգվում է հարավ–արևմուտքից հյուսիս–արևելք մոտ 8 կմ երկարությամբ։ Լանջերն անտառազուրկ են։ Առավելագույն բարձրությունը՝ 2911 մ։ Նշանակված է Կովկասի 5–վերստանոց քարտեզում։


== Ծանոթագրություններ ==
Գոդողիա

Գոդողիա (եբրայերեն՝ גְּדַלְיָהוּ בֶן-אֲחִיקָם‎ Գդալյախու բեն Աքիկամ), Աստվածաշնչյան կերպար, Աքիկամի որդին, ապրել է բաբելոնյան գերության ժամանակաշրջանում։
Հուդայի թագավորության ջախջախումից և Երուսաղեմ քաղաքի անկումից հետո բնակիչների մեծ մասին Նորբաբելոնյան թագավորության Նաբուգոդոնոսոր II արքան գերեվարեց Բաբելոն։ Բաբելոնյան միապետը Գոդողիային թողեց տեղում՝ ղեկավարելու մնացյալ ժողովրդին և նրան վստահեց Հուդայի Յեհուդ նահանգի (անգլ.՝ Yehud) կառավարումը։
Նա կարճ ժամանակամիջոցում կարողացավ հանգստացնել ժողովրդին և կարգուկանոն հաստատեց։ Ջանում էր աջակցել կարիքավոր մարդկանց, օգնել նրանց, որպեսզի կրկին սկսեն դաշտերն ու խաղողի այգիները մշակել՝ այս կերպ ապահովելով պարենային անվտանգության երաշխիքներ։ Շատ հրեաներ, որոնք ստրկությունից խուսափելու համար փախել էին հարևան երկրներ ու անապատներ, սկսեցին վերադառնալ հայրենիք։ Նա բանտից ազատ արձակեց Երեմիային (Հին Կտակարանի չորս մեծ մարգարեներից երկրորդը, Երեմիայի մարգարեության և «Ողբ Երեմիայի» գրքի հեղինակը), որն այստեղ էր դավաճանության մեղադրանքով, և նրան թույլ տվեց ընտրել՝ կա՛մ նա բնակչության մեծամասնության հետ Բաբելոն կգնա, կա՛մ կմնա հայրենքիում. Երեմիան ընտրեց երկրորդը։
Հատկանշական է, որ սրանից մի քանի տարի առաջ Գոդողիայի հայրը՝ Աքիկամը, նույնպես անխուսափելի մահից փրկել էր մարգարեին, երբ Երեմիային իր մերկացուցիչ ճառերի համար զայրացած ամբոխը սպառնում էր հաշվեհարդարով։
Գոդողիայի կառավարումը շարունակական չեղավ. նա դարձավ հարևան մոավիական արքա Վաալիսի թշնամանքի զոհը, ով նրա մոտ էր ուղարկել մարդասպան Իսմայելին (անգլ.՝ Ishmael son of Nethaniah), որը հրեական հրամանատարներից մեկն էր, Գոդողիայի գործունեությունից դժգոհ հրեական արմատական խմբավորումների ղեկավարը։ Այնուհետև, դավադիրները, վախենալով Բաբելոնի արքայի վրեժից, փախան Եգիպտոս՝ իրենց հետ տանելով նար մարգարեին (վերջինիս հետագա ճակատագրի մասին այլևս ոչինչ հայտնի չէ)։
Ի հիշատակ Գոդողիայի մահվան՝ սահմանվել է հատուկ պահք, որը այժմ էլ նշվում է հրեական օրացույցում տիշրեյ ամսի 3-ին։


== Ծանոթագրություններ ==
Գառնբերդակ

Գառնբերդակ, գյուղ Արևմտյան Հայաստանում, Էրզրումի վիլայեթի Դերջանի գավառակում։


== Պատմություն ==
Բնակիչները բռնությամբ տեղահանվել են 1915 թվականի Մեծ եղեռնի ժամանակ։


== Բնակչություն ==
1872-1873 թվականներին ուներ 15 տուն, 1909 թվականին` 33 տուն, իսկ 1913 թվականին` 70 տուն հայ բնակիչ։


== Պատմամշակութային կառույցներ ==
Գառնբերդակն ուներ Ս. Գևորգ անունով եկեղեցի։


== Կրթություն ==
Եկեղեցուն կից գործում էր վարժարան, որը 1872-1873 թվականներին ուներ 20, իսկ 1913 թվականին` 60 աշակերտ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Քվեդա Սամեբա (Քոբուլեթի շրջան)

Քվեդա Սամեբա (վրաց.՝ ქვედა სამება), գյուղ Վրաստանում։ Գտնվում է Աջարիայի Ինքնավար Հանրապետության Քոբուլեթի շրջանում։


== Դիրք ==
Գտնվում է ծովի մակարդակից 70 մետր բարձրության վրա։ Շրջկենտրոն Քոբուլեթից 7 կմ հեռավորության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 929 մարդ։


== Ծանոթագրություններ ==
A+ (ալբոմ)

A+, հարավկորեացի երգչուհի Հյոնայի չորրորդ մինի ալբոմ։ Ալբոմը բաղկացած է հինգ երգերից և ներառում է փոփ և R&B տարրեր։ Այն թվային բեռնման համար թողարկվել է 2015 թվականի օգոստոսի 21-ին Cube Entertainment-ի և Universal Music-ի կողմից։ Իրային ալբոմը թողարկվել է երեք օր անց՝ օգոստոսի 24-ին։ Ալբոմի առաջխաղացման համար Հյոնան հայտնվեց հարավկորեական մի շարք երաժշտական ծրագրերում, այդ թվում՝ Music Bank, Show! Music Core և Inkigayo: «Roll Deep»-ը թողարկվեց որպես գլխավոր երգ։


== Նախապատմություն և թողարկում ==
2015 թվականի հունիսի 4-ին հայտարարվեց, որ Հյոնան պատրաստվում է օգոստոսին որպես մենակատար իր վերադարձին։ Օգոստոսի 9-ին Cube Entertainment-ը թողարկեց Լոս Անջելեսում նկարահանված հոլովակը իր չորրորդ մինի ալբոմի՝ A+ համար, որը թողարկվեց օգոստոսի 21-ին։ Օգոստոսի 13-ին «Because I'm the Best» (միջազգային շուկաներում «Roll Deep») երգը հայտարարվեց որպես ալբոմի գլխավոր երգ՝ BtoB խմբի անդամ Իլհունի մասնակցությամբ։
Օգոստոսի 20-ին 4Minute-ի յություբյան ալիքում թողարկվեց երգի համար նախատեսված երաժշտական տեսահոլովակը, որին հաջորդեց տեսանյութի ավելի ազատ՝ 19+ տարբերակը, որը սեպտեմբերի 6-ին անվանվեց «Բնօրինակ տարբերակ»։
2015 թվականի սեպտեմբերի 14-ին Հյոնան թողարկեց կարճ երաժշտական տեսահոլովակ ալբոմի առաջին երգի՝ «Run & Run»-ի համար։


== Առևտրային հաջողություն ==
Gaon-ի ալբոմների հիթ շքերթի 2016 թվականի օգոստոսի 22-29-ի թողարկմանը А+ գտնվել է 5-րդ հորիզոնականում։ Երկրորդ շաբաթվա ընթացքում մինի ալբոմը ընկավ մինչև 33-րդ հորիզոնական՝ հաջորդ շաբաթ լքելով հիթ շքերթը։ Gaon-ի 2015 թվականի օգոստոսի ալբոմների հիթ շքերթում A+ գրավեց 15-րդ հորիզոնականը, վաճառվեց 7387 օրինակ։
«Roll Deep» գլխավոր երգը մտավ Gaon թվային գծապատկերի 32-րդ հորիզոնականում 2016 թվականի օգոստոսի 22-ից 29-ը ընկած ժամանակահատվածի գրաֆիկում՝ երկու օրվա հասանելիության ընդացքում 80,086 ներբեռնումներով և 803 443 հոսքերով։ Երկրորդ շաբաթվա ընթացքում երգը հասավ 13-րդ հորիզոնականի՝ իր առաջին ամբողջ շաբաթվա ընթացքում վաճառված ներբեռնումներով 107 723 և 2 599 263 հոսքերով։ «Roll Deep» երգը 2015 թվականի օգոստոսին գտնվել է 44-րդ հորիզոնականում Gaon-ի թվային գծապատկերում։


== Ընդունում ==
Ջեֆ Բենջամինը՝ Bilbord-ից գովերգեց «Because I'm The Best» երգը, ասելով․ «Հյոնան երգում է իր մասին, կոշտ մեկնաբանություններ անում այն մասին, թե ինչպես են նույնիսկ իր ընկերները նախանձում նրան, քանի որ նա լավագույնն է։ Իլհունը ամրապնդում է իր պահանջները, քանի որ նրանք թքած ունեցան ծանր հոփ հիփ հոփի արտադրության տարրերի վրա, որոնք հիշեցնում էին Mike Will Made It և DJ Mustard-ի վերջերս թողարկված աշխատանքը»։ Բենջամինը նաև ընդգծեց երգի երաժշտական տեսահոլովակի ոճը և գեղագիտությունը, վկայակոչելով իր «ծիծաղեցնող հավակնությունը»՝ որպես ապացույց, որ «Հյոնան քեյ փոփի ամենաչար կանանցից է»։


== Երգերի ցանկ ==


== Հիթ շքերթներ ==


=== Երաժշտական հիթ շքերթներ ===


=== Վաճառք ===


== Ծանոթագրություններ ==
Թայվանի ֆուտբոլի ազգային հավաքական

Թայվանի ֆուտբոլի ազգային հավաքականը ներկայացնում է Թայվանը ֆուտբոլի միջազգային մրցաշարերում և առանձին հանդիպումներում։ Կառավարվում է Թայվանի ֆուտբոլի ասոցիացիայի կողմից։ Թիմի պաշտոնական անվանումն է Չինական Թայբեյ։
Թայվանի հավաքականը ոչ մի անգամ չի մասնակցել Աշխարհի առաջնություններին, սակայն 2 անգամ հասել է Ասիայի գավաթի կիսաեզրափակիչ՝ 1960 և 1968 թվականներին, իսկ 1960 թվականի գավաթին զբաղեցրել է 3-րդ տեղը։ Նրանք նաև հաղթել են 1954 և 1958 թվականների Ասիական խաղերը։
ՖԻՖԱ-ի դասակարգման աղյուսակում զբաղեցնում է 160-րդ հորիզոնականը՝ 2017 թվականի հունիսի 1-ի դրությամբ։


== Ծանոթագրություններ ==


== Արտաքին հղումներ ==
Թայվանի ֆուտբոլի ասոցիացիայի պաշտոնական կայքը
Թայվանի հավաքականը FIFA.com-ում Archived 2012-11-03 at the Wayback Machine.
Թայվանի հավաքականը soccerway.com կայքում
Յապարկուլ

Յապարկուլ (ռուս.՝ Япаркуль, բաշկիրերեն՝ Япаркүл), գյուղ Ռուսաստանի Բաշկորտոստան հանրապետության Բլագովարսկի շրջանի կազմում։
Բնակչությունը 2009 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ամերիկայի Միացյալ Նահանգների պատմություն

Ամերիկայի Միացյալ Նահանգների կազմավորում, պատմական ժամանակաշրջան, որի ընթացքում կազմավորվեց աշխարհի գերտերություններից մեկը՝ ԱՄՆ-ն։ Մինչ 18-րդ դարը ԱՄՆ-ն մյուս հյուսիսամերիկյան 13 մանր իշխանությունների հետ համարվում էր Անգլիայի գաղութ։ Այս արեալի հիմնական բնակիչները անգլիացիներն էին և Աֆրիկայից այստեղ բերված սևամորթ ստրուկները։ Ամերիկան ղեկավարում էր Անգլիայի միապետի կողմից նշանակված նահանգապետը։ 18-րդ դարի կեսերին անգլիացի ձեռներեցները այստեղ ստեղծեցին արդյունաբերական ձեռնարկություններ՝ զարկ տալով տնտեսությանը։


== ԱՄՆ-ի ազատագրական պատերազմ ==
18-րդ դարի 60-70-ականներին ամերիկացիների մոտ ծավալվեցին ազատագրական գաղափարներ և ամերիկացի ժողովուրդը համագործակցելով հարևան Կանադայի հետ դեմ ելան Անգլիայի տիրապետությանը։ 1775 թվականին սկսվեց ԱՄՆ-ի կողմից մղվող անկախության պատերազմը և ավարտվեց միայն 1783 թվականին։ 1783 թվականին կնքվեց հաշտության պայմանագիր, որով ԱՄՆ-ն և Կանադան ստանում էին դոմինիոնի՝ կիսագաղութի կարգավիճակ։


== ԱՄՆ-ի անկախության հռչակագիր ==

ԱՄՆ-ն լինելով Անգլիայի դոմինիոնը իրավունք ուներ ունենալու սեփական բանակը։ Բանակի հավաքման գործը իր վրա վերցրեց Ջորջ Վաշինգտոնը։ 1775 թվականին Ջորջ Վաշինգտոնը նշանակվում է ԱՄՆ-ի հրամանատար և ստեղծում ամերիկյան կանոնավոր բանակ։ Վախենալով այս ամենից Անգլիայի արքան ի վերջո ճանաչեց ԱՄՆ-ի անկախությունը։ 1776 թվականի հուլիսի 4-ին Անգլիական սենատը ընդունում է ԱՄՆ-ի անկախությունը։
Ամերիկացիները շատ անգամներ են տպավորիչ հաղթանակներ տարել անգլիացիների նկատմամբ։ ԱՄՆ-ն կարողացավ ստանալ իր անկախությունը եվրոպական մեծ տերությունների աջակցությամբ։ Ֆրանսիան, Իսպանիան և Նիդեռլանդները բազմիցս սպառազինություն են տրամադրել ԱՄՆ-ին ընդդեմ Անգլիայի կռվելու համար։


== Պետական կարգ ==
Պետության ստեղծման առաջին տարիներին ԱՄՆ-ն հռչակվեց հանրապետություն։ 1787 թվականին ընդունվեց ամերիկյան սահմանադրությունը։ 1787 թվականին Ջ. Վաշինգտոնը հռչակվեց ԱՄՆ-ի առաջին նախագահ և մտցրեց իշխանությունների տարանջատման սկզբունքը։


== Աղբյուրներ ==
Ա.Ստեփանյան, Ռ. Սաֆրասյան, Ա. Նազարյան «Համաշխարհային պատմություն, Նոր դարեր», 8-րդ դասարան Archived 2016-03-04 at the Wayback Machine., էջ 23-24, Զանգակ հրատարակչություն, Երևան, 2013
Կիկոս

Անվան այլ կիրառումների համար տե՛ս՝ Կիկոս (այլ կիրառումներ)«Կիկոս», 1979 թվականին Հայկական Խորհրդային Սոցիալիստական Հանրապետությունում լույս տեսած մուլտֆիլմ, որը ստեղծվել է Հովհաննես Թումանյանի «Կիկոսի մահը» հեքիաթի հիման վրա։


== Սյուժե ==
Մի հայ ավանդական բազմազավակ ընտանիքի հայրը իր ավագ աղջկան ուղարկում է ջրհորից ջուր բերելու։ Այս աղջիկը գնում է հասնում ջրհորի մոտ և պատկերացնում, որ ամուսնացել է և Կիկոս անունով մի որդի է ունեցել՝ ով բարձրացել է ծառի վրա և ծառի վրայից ընկել։ Նա այս ամենը մտածելով ընկնում է մտորումների մեջ և սկսում լաց լինել.

Էսպես ավագ աղջիկը նստում է ծառի տակ ու սկսում լաց լինել։ Շուտով հայրը ջրի է ուղարկում միջին աղջկան, ով գալով ջրհորի մոտ տեսնում է ողջբացող քրոջը։ Քույրը նրան դիմում է.

Միջնեկ քույրը ևս սկսում է լաց լինել և գնում է ավագ քրոջ մոջ։ Տեսնելով, որ միջնեկ աղջիկը ևս ուշանում է՝ հայրը ջրի է ուղարկում կրտսեր աղջկան, նրան դիմելով այսպես՝

Փոքրը ևս գնում է և մնում քրերի մոտ։ Երեք քույրերը սկսում են բարձր աղաղակել՝ ավագ քույրը լացում է, իսկ միջինը և փոքրը ասում են.

Ի վերջո, ի հայտ են գալիս քույրերի տատն ու պապը և պապը քույրերին առաջարկում է, որպեսզի գնան և անասուն մորդեն՝ Կիկոսի հիշատակի համար։


== Ծանոթագրություններ ==
Կարդենյոսա

Կարդենյոսա (իսպ.՝ Cardeñosa), քաղաք և համայնք Իսպանիայում, մտնում է Ավիլա պրովինցիայի մեջ, որն էլ իր հերթին մտնում է Կաստիլիա և Լեոն ինքնավար համայնքի մեջ։ Համայնքը մտնում է Ավիլա շրջանի կազմի մեջ։ Բնակչությունը՝ 525 (2010)։


== Բնակչություն ==


== Ծանոթագրություններ ==
Ալաջախան (Սեբաստիայի գավառ)

Անվան այլ կիրառումների համար տե՛ս՝ Ալաջախան (այլ կիրառումներ)Ալաջախան, գյուղ Փոքր Հայքում, Մալաթիա-Սեբաստիա ճանապարհի վրա, Դելիկշիդաշ և Հասանչելեբի բնակավայրերի մոտ, իսկ ավելի ուշ ժամանակներում՝ գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։ Հանդիսանում էր Ալաջախանի գյուղախումբի կենտրոնը։
Հիշատակվել է որպես բերդագյուղ, իջևան, ճանապարհային կայան։ Ըստ Ն. Ադոնցի և Հ. Մանանդյանի այդտեղ է գտնվել հին Առանիս ճանապարհային կայանը։
XIX դարի վերջին ուներ 300 տուն թուրք բնակիչ։
XIX դարի վերջին հողաշեն բերդը դեռ պահպանվում էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
(433) Էրոս

(433) Էրոս (անգլ.՝ Eros), աստերոիդ ամուրի ընտանիքում։ Հայտնաբերվել է 1898 թվականի օգոստոսի 13-ին Գուստավ Վիտի կողմից Բեռլինում։
Միջին հեռավորությունը Արեգակից կազմում է 1,457934 ա. մ., առավելագույնը մոտենում է 1,1334 ա. մ. հեռավորության վրա և հեռանում 1,7824 ա. մ., իսկ Երկրի ուղեծրին Էրոս աստերոիդը նվազագույնը մոտենում է 0,1503 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 642,99 երկրային օրվա ընթացքում, իր ուղեծրով շարժվելով միջինում 0,559883 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,83° անկյուն։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(433) Էրոս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)